b'\n_START_ARTICLE_\nHjelp J\xc3\xb8dene Hjem\n_START_PARAGRAPH_\nHjelp J\xc3\xb8dene Hjem (forkortet HJH) er en norsk humanit\xc3\xa6r organisasjon som hjelper j\xc3\xb8der med \xc3\xa5 utvandre til Israel. HJH startet som en ad-hoc gruppe for \xc3\xa5 hjelpe Sovjet-j\xc3\xb8dene ut av Sovjetunionen. Form\xc3\xa5let med Aksjonskomit\xc3\xa9en Hjelp J\xc3\xb8dene Hjem er \xc3\xa5 kanalisere st\xc3\xb8tte til j\xc3\xb8der fra det tidligere Sovjetunionen og andre utsatte omr\xc3\xa5der for \xc3\xa5 hjelpe dem med \xc3\xa5 reise til Israel, lette overgangen til et nytt liv og bist\xc3\xa5 i tilpasning til et nytt hjemland._NEWLINE_I dag kanaliserer HJH st\xc3\xb8tte til prosjekter som hjelper nye immigranter til og i Israel. HJH sender st\xc3\xb8tte til organisasjoner som driver med forskjellig type hjelp til nye immigranter, fra f\xc3\xb8r de har forlatt landet de kommer fra til de er blitt integrert inn i det israelske samfunnet. HJH driver ogs\xc3\xa5 informasjonsarbeid om antisemittisme og dens f\xc3\xb8lger._NEWLINE_Organisasjonen er upolitisk samarbeidsorganisasjon best\xc3\xa5ende av humanit\xc3\xa6re, kristne og j\xc3\xb8diske organisasjoner. 10 organisasjoner st\xc3\xa5r i dag bak og st\xc3\xb8tter HJHs arbeid.\n_START_SECTION_\nHistorie\n_START_PARAGRAPH_\nHjelp J\xc3\xb8dene Hjem oppsto som en aksjonskomit\xc3\xa9 v\xc3\xa5ren 1990, for \xc3\xa5 hjelpe sovjetiske j\xc3\xb8der med \xc3\xa5 f\xc3\xa5 utreisetillatelse og muligheten til \xc3\xa5 flytte til Israel. Michael Melchior ble engasjert til \xc3\xa5 finne passende prosjekter i Israel som Hjelp J\xc3\xb8dene Hjem kunne st\xc3\xb8tte. Kai og Jackie Feinberg, Kristoffer Gj\xc3\xb8tterud, Helge Aarflot var ogs\xc3\xa5 viktige i HJHs arbeide._NEWLINE_Den profilerte Israelvennen K\xc3\xa5re Kristiansen var i alle \xc3\xa5r med i styret i Hjelp J\xc3\xb8dene Hjem._NEWLINE_\xc3\x98yvind Bernatek har v\xc3\xa6rt styreleder i HJH siden 2007. Rebekka Herberger R\xc3\xb8dner er daglig leder. Eli Finsveen var daglig leder 2007-2014. Anne Sender var daglig leder Anne-Marie Gravdahl var styreleder for Hjelp J\xc3\xb8dene Hjem i en \xc3\xa5rrekke.'